Blago Sierra Madre (1948)

***Blago Sierra Madre*** je američki dramski avanturistički neo-vestern film snimljen 1948. Scenarij je napisao i režirao John Huston. To je adaptacija Travenovog istoimenog romana iz 1927. To je priča koja se dešava u Meksiku tokom 1920-ih o dva finansijski očajna Amerikanca, Fredu C. Dobbsu (Humphrey Bogart) i Bobu Curtinu (Tim Holt), koji se u početku nerado pridružuju starom Howardu (Walter Huston, režiserov otac) u potrazi za zlatom.

*Blago Sierra Madre* bio je jedan od prvih holivudskih filmova koji su bili snimani na lokacijama izvan Sjedinjenih Američkih Država, u državi Durango a ulične scene u Tampicu, Meksiko, iako su mnoge scene snimane u studiju i na drugim mjestima u SAD-u. Film je prilično vjeran izvornom romanu. 1990, film je odabran na čuvanje u  *Nacionalnom filmskom registru* pri Kongresnoj biblioteci kao "kulturno, historijski ili estetski značajan".

## Historijska pozadina 
1920-ih godina nasilje usljed meksičke revolucije se uveliko stišalo, iako su  raštrkane bande razbojnika nastavile da terorišu sela. Novoosnovana post-revolucionarna vlada oslanjala se na djelotvornu, ali nemilosrdnu Federalnu policiju, poznatiju pod nazivom *Federales*, koji patroliraju udaljena područja i uništavaju bandite.

Stranci, kao što su trojica kopača zlata iz SAD-a (Fred, Bob i Howard), bili su suočeni sa  stvarnim rizikom da budu ubijeni od strane bandita ukoliko bi se slučajno sreli. Razbojnici bi doživjeli sličnu sudbinu kad bi bili zarobljeni od strane meksičkih "Federalesa" ili vojnih jedinica. Na licu mjesta, banditi bi bili prisiljeni da kopaju vlastite grobove i da ispuše "posljednju cigaretu" prije nego što bi smrtna kazna bila izvršena.

## Radnja 
thumb|left|Isječak iz filma Dobbs (Humphrey Bogart) i Curtin (Tim Holt), prevareni za obećano povećanje plata i u očajnom stanju, upoznaju starog kopača Howarda (Walter Huston) u meksičkom naftnom gradu Tampicu. Oni odlučuju da se obogate potragom za zlatom u dalekim planinama Sierra Madre.

Ukrcavaju se na voz i u putu preživljavaju napad bandita. U pustinji, Howard se dokazuje kao najizdržljiviji i sa najviše znanja; upravo je on taj koji otkriva zlato koje traže. Počinju iskopavanja u rudniku, i vade mnogo zlata. Pohlepa ubrzo preovladava, i Dobbs počinje da gubi svoje povjerenje i razum, i žudi da prigrabi svo blago. Dobbs se bez razloga boji da će biti ubijen od strane svojih partnera.

Zatim se pojavljuje četvrti Amerikanac po imenu James Cody (Bruce Bennett), koji uzrokuje moralnu raspravu o tome šta da rade sa novim strancem. Oni odlučuju da ubiju Codyja, ali baš kad mu se njih trojica približavaju s pištoljima i pripremaju se da ga ubiju, banditi se ponovo pojavljuju, pretvarajući se da su oni *Federalesi*. Dobbs ih pita gdje su im bedževi ali banditi odgovaraju da nema potrebe da pokazuju nikakve "smrdljive bedževe." Nakon pucnjave s banditima, u kojoj je ubijen Cody, pojavljuju se prave trupe Federalesa i daju se u potjeru za banditima.

Howard je pozvan da pomogne nekim lokalnim seljacima u spašavanju jednog djeteta. Sutradan seljaci ga pitaju, bez mogućnosti da odbije, da se vrati u selo da mu se oduže. On ostavlja svoje zlato Dobbsu i Curtinu. Dobbsova paranoja se pojačava, a Curtin se stalno svađa s njim, sve do jedne noći kada Curtin zaspi, a Dobbs ga zarobljava, odvodi ga iza logora, puca u njega i grabi svo zlato za sebe ostavljajući Curtina da umre. Međutim, ranjeni Curtin preživljava i tokom noći odlazi dalje puzeći.

Dobbs je kasnije dočekan u zasjedu i ubijen od strane bandita. Neznajući banditi misle da su Dobbsove vreće sa neprerađenim zlatom samo pune pijeska, i oni razbacuju zlato u vjetar.  Curtina pronalazi jedan seljak i odvodi ga u selo kod Howarda, gdje se on oporavlja. Banditi pokušavaju prodati magarce, ali jedno dijete prepoznaje magarce i Dobbsovu odjeću i prijavljuje ih policiji. Razbojnici su zarobljeni, osuđeni na smrt i prisiljeni da kopaju vlastite grobove prije nego što budu pogubljeni. Curtin i Howard za samo nekoliko minuta propuštaju priliku da budu svjedoci izvršenja presude nad banditima od strane Federalesa. Kad su stigli nazad u grad, saznali su da je zlato nestalo.

Dok su provjeravali područje gdje su banditi rasuli zlato, Howard shvata da su vjetrovi raznijeli zlato. Smireno prihvataju gubitak, a zatim se razilaze, Howard se vraća u selo, gdje mu seljaci nude stalni dom i položaj časti u ovom selu, a Curtin se vraća nazad kući u SAD.

## Uloge 
* Humphrey Bogart - Fred C. Dobbs
* Walter Huston - Howard
* Tim Holt - Bob Curtin
* Bruce Bennett - James Cody
* Barton MacLane - Pat McCormick
* Alfonso Bedoya - Zlatni šešir
* Arturo Soto Rangel - El Presidente
* Manuel Dondé - El Jefe
* José Torvay - Pablo
* Margarito Luna - Pancho

## Snimanje 
Film je sniman u periodu od sredine februara do kraja jula 1947. Scene kod rudnika snimljene su za deset dana blizu Kernvillea u nacionalnom parku *Sequoia National Forest* u centralnoj Kaliforniji. Ostale scene su snimane u planinama San Jose de Perua zapadno od Mexico Cityja. Svoje iskustvo tokom ratnih snimanja na Aleutima i u Italiji, Huston koristi u ovom filmu kako bi dočarao neprijateljske zabačene predjele ispunjene opasnošću kao i napetostima u grupi gramzivih kopača. Tokom snimanja u planinama glumačka ekipa se žalila na lošu ishranu i teške uslove za rad.

Bogart se prisjeća: 

Međutim, Huston je uživao u živopisnom i divljem okruženju. Snimanju filma pristupio je jako ozbiljno i bio je odlučan da ga napravi što savršenijim. Našavši se u Meksiku i van kontrole Jacka Warnera, produžava planirano snimanje za 29 dana. Mnogi izvori historije filma daju kredit Sheridan za tu ulogu.

Otac glumca Tima Holta, Jack Holt, zvijezda nijemih i ranih zvučnih vesterna i akcionih filmova, pojavljuje se u jednom kameu na početku filma, kao jedan od ljudi koji su prokockali svoju sreću. 
Značajni dijelovi dijaloga u filmu su na španskom jeziku bez prijevoda.
Scene otvaranja koje su snimane na Plaza de la Libertad u Tampicu, prikazuju moderne  automobile i autobuse iz 1940-ih, iako je priča iz 1925, što pokazuje plakat lutrije.

## Teme 
Film se često opisuje kao priča o lošem utjecaju pohlepe. Filmski kritičar Roger Ebert proširuje ovu ideju, rekavši da "film nikad nije bio o zlatu, nego o karakteru." Osim toga, kritičari su primijetili značaj ne samo pohlepe i zlata, nego i prirode i njene pustoši koja također utiče na postupke ljudi. Međutim, sposobnost filma da općenito tumači ljudsku prirodu dovedena je pod znak pitanja, s obzirom na činjenicu da je Dobbsov lik očito manjkav od samog početka.

## Nagrade 
### Oscari 
Film je bio nominiran za 4 nagrade Oscara osvojivši nagradu u tri kategorije: za najbolju režiju i scenarij za Johna Hustona, i najbolju sporednu mušku ulogu za njegovog oca Waltera Hustona. Oscar za najbolji film izgubio je od Hamleta kojeg je režirao Laurence Olivier. Na ceremoniji dodjele Oscara Walter Huston je izjavio:  

## Reference 
## Vanjski linkovi 
* 

Kategorija:Filmovi iz 1948.
Kategorija:Filmovi na engleskom jeziku
Kategorija:Američki filmovi
Kategorija:Američki crno-bijeli filmovi
Kategorija:Američki dramski filmovi
Kategorija:Američki avanturistički dramski filmovi
Kategorija:Filmovi u režiji Johna Hustona
Kategorija:Filmovi zasnovani na romanu
Kategorija:Filmovi koji su dobili Oscar za najbolju režiju
Kategorija:Filmovi koji su dobili Oscar za najbolju sporednu mušku ulogu
Kategorija:Filmovi koji su dobili Oscar za najbolji adaptirani scenarij
Kategorija:Filmovi koji su dobili Zlatni globus za najboljeg redatelja
Kategorija:Filmovi s radnjom u Meksiku
Kategorija:Filmovi snimljeni u Meksiku
Kategorija:Filmovi o potrazi za blagom
Kategorija:Filmovi o smrtnoj kazni
Kategorija:Filmovi Warner Brosa
Kategorija:Filmovi u Nacionalnom filmskom registru Sjedinjenih Američkih Država
Kategorija:Filmovi s muzikom Maxa Steinera
Kategorija:BAFTA za najbolji film